Rīkojuma projekts 26-TA-1994
Izdrukāts 26.08.2026. 14.49 - 1.0.VK Redakcija
Rīkojuma projekts 26-TA-1994
Izdrukāts 26.08.2026. 14.49 - 1.0.VK Redakcija
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai (Nacionālajai kultūras mantojuma pārvaldei) 998 161 euro, lai īstenotu pasākumus ārkārtas situācijas novēršanai sakrālajās celtnēs, no tiem:
· 1.1. 375 089 euro Rīgas Metropolijas Romas katoļu kūrijai valsts aizsargājamā kultūras pieminekļa – valstiski nozīmīgas sakrālās būves "Sāpju Dievmātes katoļu baznīca ar ēku kompleksu" (valsts aizsardzības numurs 6596) – avārijas glābšanas darbu turpināšanai;
· 1.2. 326 265 euro Latvijas evaņģēliski luteriskās Baznīcas Tukuma draudzei valsts aizsargājamā kultūras pieminekļa – valstiski nozīmīgas sakrālās būves "Tukuma luterāņu baznīca" (valsts aizsardzības numurs 6843) – torņa smailes jumta seguma atjaunošanai;
· 1.3. 198 196 euro Latvijas Pareizticīgās Baznīcas Liepājas Svētā Nikolaja Jūras Katedrāles pareizticīgo draudzei valsts aizsargājamā kultūras pieminekļa – valstiski nozīmīgas sakrālās būves "Liepājas Svētā Nikolaja pareizticīgo Jūras katedrāle" (valsts aizsardzības numurs 8562) – fasādes atjaunošanas darbu turpināšanai;
· 1.4. 98 611 euro Rīgas Grebenščikova vecticībnieku draudzei valsts aizsargājamā kultūras pieminekļa – valstiski nozīmīgas sakrālās būves "Grebenščikova vecticībnieku kopienas lūgšanu nama ar klosteri apbūve" (valsts aizsardzības numurs 6629) – draudzes administratīvo un saimniecisko telpu aiz ikonostasa konservācijas un atjaunošanas darbiem.
· 2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

